Page:Whole proceedings of Jocky and Maggy's courtship with the great diversion that ensued at their bedding.pdf/21

 wha can hide the shame when every body looks to them, wi' their sacken sarks, or gowns, on them, like a piece of auld eanvascanvas [sic] prickt about a body, for naething but what every body does amaist or they are married; as well as me.

Mith. My man, Johnnie, ye're no the first that has done it, and ye'll no be the last; e'en mony of the ministers hae done it themselves; hout aye, e'en your father and I did it mony a time.

Mag Aye, aye, and that gars your son be so good o't as he is; the thing that's bred in the flesh, is ill to pit out of the bane.

Mith. Daft woman, what way wad the warld stand it folks wadna mak use of ither; 'Tis the thing that's natural bairns getting; therefore it's no to be seunner'dscunner'd [sic] at.

Mag. aye, aye, but an they be for the like of that, they should marry.

Math. But I think there's little ill though they try it aneeance [sic] or twice or they be married; 'tis an unco thing for a body to be bound to a business or they ken whether they be able for it or no.

Mag. Aye, aye, that's your way of doing and his, but it's no the way of ither honest fouk; see what the Minister will say to it.

Mith. The Minister is but a mortal man,